पकड़ी गई लड़की से पूछताछ के बाद पुलिस ने पाया कि वह किसी आतंकी संगठन से नहीं जुड़ी है और न ही उस पर किसी प्रकार का कोई मामला दर्ज है। मिली जानकारी के मुताबिक गिरफ्तार लड़की ने 20 जनवरी को फेसबुक पर अपने दोस्त को एक मैसेज भेजा, जिसमें लिखा था कि वो आत्मघाती हमला जैसा कुछ करने जा रही है। इस मैसेज का अलर्ट मिलते ही इंटेलिजेंस नेटवर्क हरकत में आया और जानकारी को अपने सभी विभागों से साझा किया। आपको बता दें कि सादिया शेख से 2015 में भी पुणे एटीएस ने पूछताछ की थी। ऐसा कहा जा रहा था कि वो विदेशी ISIS समर्थकों के संपर्क में आकर चरमपंथी बन गई है। एटीएस ने दावा किया था कि वो सीरीया जाने की योजना बना रही थी। उसे तब डिरेडिकलाइजेशन प्रोग्राम में भी भेजा गया था।